wickkiey/tamil-wikipedia-chunked huggingface dataset:
# மீடியாவிக்கி:Gadget-ReferenceTooltips.css

/* See mw:Reference Tooltips */  
.referencetooltip {
position: absolute;
list-style: ;
list-style-image: ;
opacity: 0;
font-size: ;
margin: 0;
z-index: 5;
padding: 0;
}
.referencetooltip li {
: #080086 solid;
max-width: ;
padding: ;
margin: ;
background-color: #F7F7F7;
box-shadow: rgba(0,0,0,0.3);
-moz-box-shadow: rgba(0,0,0,0.3);
-webkit-box-shadow: rgba(0,0,0,0.3);
}
.referencetooltip li+li {
margin-: ;
margin-top: -;
: 0;
padding: 0;
height: ;
width: ;
background-color: transparent;
box-shadow: ;
-moz-box-shadow: ;
-webkit-box-shadow: ;
-top: #080086 solid;
-: transparent solid;
-: transparent solid;
}
.referencetooltip>li+li::after {
content: '';
-top: #F7F7F7 solid;
-: transparent solid;
-: transparent solid;
margin-top: -;
margin-: -;
z-index: 1;
height: ;
width: ;
display: block;
}
.client-js .referencetooltip li ul li {
: ;
box-shadow: ;
-moz-box-shadow: ;
-webkit-box-shadow: ;
height: auto;
width: auto;
margin: auto;
padding: 0;
position: static;
}
.RTflipped {
padding-top: ;
}
.referencetooltip.RTflipped li+li {
position: absolute;
top: ;
-top: 0;
-bottom: #080086 solid;
}
.referencetooltip.RTflipped li+li::after {
-top: 0;
-bottom: #F7F7F7 solid;
position: absolute;
margin-top: ;
}
.RTsettings{
float: ;
height: ;
width: ;
cursor: pointer;
background-image: url(//upload.wikimedia.org/wikipedia/commons/e/ed/Cog.png);
margin-top: -;
margin-: -;
-webkit-transition: opacity 0.15s;
-moz-transition: opacity 0.15s;
-o-transition: opacity 0.15s;
-ms-transition: opacity 0.15s;
transition: opacity 0.15s;
opacity: 0.6;
filter: alpha(opacity=60);
}
.RTsettings:hover{
opacity: 1;
filter: alpha(opacity=100);
}
# அந்தூரியம்

***அந்தூரியம்*** (;) ஏரேசியேக் குடும்பத்தைதைச் சேர்ந்த சுமார் 600-800 உபகுலவகைகளைக் கொண்ட பெரிய இனமாகும். இது மடலிப் பூந்துணர் வகைக்குரியது.
# அந்தூரியம்

## வளரியல்பு

**அந்தூரியம்**, என்றும் பசுமையான செடியாக, ஏறியாக, எனப் பல்வேறு வகையில் வளரக்கூடியது. நிலம்படரியாகவும் அரைஏறித்தாவரமாகவும் என பல்வேறு நிலவாழ்க்கைக்குரிய வாழியல்புகளைக் கொண்டது. சில பாறைகளில் வளர்பவையாகக் காணப்படும். இவற்றின் தண்டுகள் 15 முதல்30&nbsp;cm வரை குறுகியததிலிருந்து நீண்டதாயிருக்கும். தண்டின் இறுதியில் காணப்படும் தனியிலை வேறுபட்ட வடிவங்களில் காணப்படலாம்.
# அந்தூரியம்

## பூத்தல் மற்றும் காய்த்தல்

அந்தூரியம் 3மி.மீ வரையான அளவுடைய சிறிய பூக்களைக் கொண்டது. பூக்கள் சாற்றுத்தன்மையான பாளையின் நெருக்கமாக ஒழுங்குபடுத்தப்பட்டிருக்கும்.
# அந்தூரியம்

## செய்கைமுறை

அந்தூரியம் வீடுகளில் உள்ளகத் தாவரமாகவும் வெளிச்சூழலில் மெல்லியதான நிழல் படுத்தப்பட்ட சூழலில் தரையிலும் சாடிகளிலும் வளர்க்கப்படக் கூடியது. அந்தூரியம் கிரிஸ்ராலியம் அதனது கடும்பச்சையான, பெரிய, மினுக்கமுள்ள இலைக்காகவும் வெள்ளி நிறமுள்ள நரம்புகளுக்கும் பிரபல்லியமானது.
# நெடுந்தீவு

**நெடுந்தீவு** (*Neduntheevu*) இலங்கையின் வடபகுதியில் யாழ்ப்பாணக் குடாநாட்டுக்குத் தென்மேற்கில் அமைந்துள்ள ஏழு தீவுகளுள் ஒன்று. ஒல்லாந்தர் இத்தீவை *டெல்வ்ற்* (*Delft*) என்று பெயரிட்டு அழைத்தார்கள். இன்றும் ஆங்கிலத்தில் இத்தீவு இப்பெயராலேயே குறிப்பிடப்படுகின்றது. நெடுந்தீவு தலைத் தீவு, பசுத்தீவு, பால்தீவு, அபிசேகத் தீவு, தயிர்த்தீவு முதலான பெயர்களால் வரலாற்றுக்கு முற்பட்ட காலம் முதல் அழைக்கப்பட்டு வந்துள்ளது. யாழ் குடாநாட்டில் இருந்து நெடுந்தொலைவில் இருப்பதனால் இத்தீவு நெடுந்தீவு என்று பெயர் பெற்றது என்பர்.  
இலங்கை இராணுவம் நெடுந்தீவை ஆக்கிரமித்ததைத் தொடர்ந்து பெரும்பாலான மக்கள் யாழ் குடாநாட்டுக்கோ வெளிநாடுகளுக்கோ புலம்பெயர்ந்து விட்டார்கள். இன்று இங்கு பொருளாதார வசதிகள் அருகிய தமிழ் மீனவ சமூகத்தைச் சார்ந்த 2500 இருந்து 3000 மக்கள் கடும் சிக்கல்களுக்கு மத்தியில் வாழ்ந்து வருகின்றார்கள். இவர்களுக்கு கல்வி, மருத்துவம் போன்ற எந்த அடிப்படை வசதிகளும் கூட கிடைப்பதில்லை.
# நெடுந்தீவு

## வரலாறு

தொல்லியல் வரலாற்றுப் பாரம்பரியம் கொண்ட இத்தீவு விவசாயம், கால்நடை, கடல் வளங்களுடன் உள்ளது. 1813ம் ஆண்டு நெடுந்தீவு கடலில் இருந்து புறப்பட்ட ஹீர்த் டீ போலோ (*hearth De Polo*) எனும் ஐக்கிய அமெரிக்க இளைஞன் இத்தீவின் அழகையும், வளங்களையும் மனதில் கொண்டு இது தனி ஒரு நாட்டுக்கு சொந்தமானதல்ல! இந்த பிரபஞ்சத்திற்கே சொந்தமானது என்கிறான். நெடுந்தீவின் வளங்கள் வரலாற்றுப் பெறுமதி மிக்கவை. நெல் சிறுதானிய பயிர்களும் கோதுமை வயல்களுடன் சணல், பெருக்கு, பாலை, பனை, தென்னை, மூலிகைச் செடி கொடிகளுடன் கடலும் கடல் சார்த்த இடமுமான இந்த நெய்தல் நிலத்தில் பாலும் மோரும் பாய்ந்தோடிய வரலாறுகள் பல. மருந்து மாமலை வனம் என இத்தீவினை போற்றி பெருமிதம் கொண்டார் மன்னன் செகராசசேகரன்.  
போத்துக்கேயர் காலம் தொட்டு ஆங்கிலேயர் காலம் வரையான அன்னியர் ஆதிக்கத்திற்கு முன்னர் நெடுந்தீவு ஒரு சுதந்திர தனி இராசதானி நாடாகவே விளங்கியது. வெடியரசன் நெடுந்தீவின் மேற்குப்பகுதியில் கோட்டைக்காடு என்னுமிடத்தில் கோட்டை கட்டி ஆண்டு வந்தான். அமைச்சர்கள், படைவீரர்களுடன் ஆட்சி புரிந்துள்ளான். வெடியரசனின் கோட்டை இன்றும் சிதைந்த நிலையில் கல்மேடாக நெடுந்தீவின் வடமேற்குக் கரையில் காணப்படுகிறது.
# நெடுந்தீவு

## அமைவிடமும் பரப்பளவும்

யாழ்ப்பாணத்திலிருந்து மற்றெல்லாத் தீவுகளிலும் கூடிய தொலைவில் அமைந்திருக்கும் தீவு இதுவே. யாழ்ப்பாணத்திலிருந்து இதன் தூரம் 45 கிலோமீட்டர் ஆகும். ஆனால் இந்தியாவின் இராமேஸ்வரக் கரையிலிருந்து இதன் தூரம் 38 கிலோமீட்டர் மட்டுமே. புங்குடுதீவில் இருந்து 10 கி.மீ. தொலைவில் அமைந்துள்ளது.  
நெடுந்தீவு வடக்குத் தெற்காக 6 கிலோமீட்டர் அகலத்தையும், கிழக்கு மேற்காக 8 கிலோமீட்டர் நீளத்தையும் கொண்ட ஒரு சரிந்த இணைகர வடிவில் 30 கி.மீ. சுற்றளவையும், 48 சதுர கிலோமீட்டர் பரப்பளவையும் கொண்டுள்ளது.
# நெடுந்தீவு

## துறைமுகங்கள்

நெடுந்தீவு மக்கள் பண்டைய காலத்தில் தென்னிந்தியாவுக்குச் செல்வதற்கு பெரியதுறை என அழைக்கப்பட்ட துறைமுகத்தைப் பயன்படுத்தினர். இங்கிருந்து மக்கள் படகுகளில் யாழ்ப்பாணம், ஊர்காவற்றுறை, புங்குடுதீவு ஆகிய இடங்களுக்கும் பயணம் செய்தனர். இது நெடுந்தீவின் மேற்குக் கரையில் அமைந்துள்ளது. இதனைவிட மாவிலித் துறைமுகம், கிழக்கே கிழக்குத்துறை, வடக்கே தாளைத்துறை, குடுவிலித்துறை, தெற்கே குவிந்தாதுறை, வெல்லாதுறை ஆகிய துறைமுகங்களும் உள்ளன. ஒல்லாந்தர் ஆட்சிக் காலத்தில் பெரியதுறையிலிருந்து எவரும் இந்தியாவிற்கு செல்லாதபடி தடைவிதிக்கப்பட்டிருந்தது. 19 ஆம் நூற்றாண்டில் இவை நோலான் என்ற பிரித்தானியரால் முறையாக வளர்க்கப்பட்டன. இத்தீவிலிருந்து இக்குதிரைகளை வெளியே கொண்டு செல்ல முடியாது என்ற ஒரு சட்டம் நெடுந்தீவில் வழக்கில் உள்ளது.
# நெடுந்தீவு

## துறைமுகங்கள்

### பெருக்குமரம்

நெடுந்தீவில் உள்ள பெருக்கு மரம் எனப்படும் பாவோபாப் மரம் உள்ளது. இது நூற்றாண்டுகள் பழமையானது எனக் கூறப்படுகிறது. இம்மரத்தில் உள்ள துளை வழியே உள்ளே சென்றால் அங்கே குகை போன்ற அமைப்பு உள்ளது. இங்கு ஒரு குடும்பம் நிற்கக்கூடிய இட வசதி உள்ளது. கிழக்கு ஆப்பிரிக்காவைச் சேர்ந்த இம்மரத்தை அரேபிய வியாபாரிகள் இங்கு ஏழாம் நூற்றாண்டளவில் இங்கு கொண்டு வந்தனர்.
# நெடுந்தீவு

## நெடுந்தீவில் உள்ள ஊர்கள்

- ஆலங்கேணி
- பெரியான்துறை
- மாவலித்துறை
- பூமுனை
- சாமித்தோட்டமுனை
- வெல்லை
- குந்துவாடி
- தீர்த்தக்கரை
# நெடுந்தீவு

## ஆலயங்கள்

அவற்றுள் சில:
- மொட்டையர் (சிவன்) ஆலயம் (1ம் வட்டாரம்)
- உயரப்புலம் அரிகரபுத்திர ஐயனார் ஆலயம் (1ம் வட்டாரம், நெடுந்தீவு மேற்கு)
- பிடாரி அம்பாள் ஆலயம் (1ம் வட்டாரம்)
- சுழிவைரவர் ஆலயம் (1ம் வட்டாரம்)
- நாச்சிமார் அம்மன் ஆலயம் (2ம் வட்டாரம்)
- மலையான்குளம் ஞானவைரவர் ஆலயம் (3ம் வட்டாரம்)
- கொத்தி அம்பாள் ஆலயம் (3ம் வட்டாரம்)
- பைரவர் ஆலயம் (3ம் வட்டாரம்)
- புக்காட்டு வைரவர் ஆலயம் (4ம் வட்டாரம், நெடுந்தீவு மேற்கு)
- வேம்படி ஞானவைரவர் ஆலயம் (4ம் வட்டாரம்)
- மெலிஞ்சியம்பதி காளி அம்பாள் கோயில் (4ம் வட்டாரம், நெடுந்தீவு மேற்கு)
- கரமத்தைக் கந்தசுவாமியார் ஆலயம் (4ம் வட்டாரம், நெடுந்தீவு மேற்கு)
- நெழுவினி சித்திவிநாயகர் ஆலயம் (5ம் வட்டாரம், நெடுந்தீவு மேற்கு)
- நெடுங்குளம் ஞானவைரவர் ஆலயம் (5ம் வட்டாரம், நெடுந்தீவு மேற்கு)
- தண்டையம்பதி ஞானவைரவர் ஆலயம் (5ம் வட்டாரம்)
- ஈச்சம்புலவு மீனாட்சி அம்மன் ஆலயம் (5ம் வட்டாரம்)
- கூட்டுப்புளி அம்பாள் ஆலயம் (5ம் வட்டாரம்)
- தெற்காட்டு முத்துமாரி அம்மன் ஆலயம் (அம்பிகைபுரம், 5ம் வட்டாரம்)
- அரசினர் வைத்தியசாலை ஞானவைரவர் ஆலயம் (6ம் வட்டாரம்)
- நடுக்குறிச்சி பெருக்கடி ஸ்ரீ சித்திவிநாயகர் கோயில் (10ம் வட்டாரம், நெடுந்தீவு மத்தி)
- மாவலித்துறை இராஜஇராஜேஸ்வரி அம்பாள் ஆலயம் (12ம் வட்டாரம், நெடுந்தீவு)
- மாவலித்துறை வீரபத்திரப் பிள்ளையார் ஆலயம் (13ம் வட்டாரம், நெடுந்தீவு கிழக்கு)
- கமலாலயம்பதி முருகன் ஆலயம் (நெடுந்தீவு கிழக்கு)
- ஆலமாவன சித்தி விநாயகர் ஆலயம் (15ம் வட்டாரம், நெடுந்தீவு கிழக்கு)
- நெடுந்தீவு காட்டுப் பிள்ளையார் ஆலயம் (நெடுந்தீவு கிழக்கு)
- அருள்மிகு முனியப்பர் ஆலயம் (15ம் வட்டாரம்)
- நெடுந்தீவு புனித அந்தோனியார் ஆலயம்
- நெடுந்தீவு புனித மரியன்னை ஆலயம்
- நெடுந்தீவு புனித சவேரியார் ஆலயம்
- நெடுந்தீவு புனித பற்றிமா அன்னை ஆலயம்
- நெடுந்தீவு புனித தோமையார் ஆலயம்
- நெடுந்தீவு புனித யுவானியார் ஆலயம்
- நெடுந்தீவு புனித யாகப்பர் ஆலயம்
- நெடுந்தீவு புனித லோறன்சியார் ஆலயம்
- நெடுந்தீவு புனித வேளாங்கன்னி அன்னை ஆலயம்
- நெடுந்தீவு தூய யூதாததேயு ஆலயம் (வெல்லை)
# நெடுந்தீவு

## பாடசாலைகள்

- நெடுந்தீவு மகாவித்தியாலயம்
- நெடுந்தீவு மங்கையற்கரசி வித்தியாலயம்
- நெடுந்தீவு சைவப்பிரகாச வித்தியாலயம்
- நெடுந்தீவு ஸ்ரீஸ்கந்தா வித்தியாலயம்
- நெடுந்தீவு சுப்பிரமணிய வித்தியாலயம்
- நெடுந்தீவு றோ.க. மகளிர் கல்லூரி
- நெடுந்தீவு மாவலித்துறை றோ.க.த.க. வித்தியாலயம்
- நெடுந்தீவு சீக்கிரியாம்பள்ளம் அ.த.க. வித்தியாலயம்
- நெடுந்தீவு புதுக்குடியிருப்பு பாரதி வித்தியாலயம்
- நெடுந்தீவு மகேஸ்வரி வித்தியாலயம்
# நெடுந்தீவு

## நெடுந்தீவைச் சேர்ந்தவர்கள்

- இராயப்பு யோசேப்பு, ஆயர்
- சேவியர் தனிநாயகம், தமிழறிஞர்
- வ. ஐ. ச. ஜெயபாலன், கவிஞர், எழுத்தாளர்
- கி. பி. அரவிந்தன், எழுத்தாளர்
- இரா. வை. கனகரத்தினம், பேராசிரியர், எழுத்தாளர்
- அமுது, புலவர்
- மா. சித்திவினாயகம், எழுத்தாளர்
- இசைப்பிரியா, ஊடகவியலாளர், போராளி
- சிவஞானம் சிறீதரன், அரசியல்வாதி
- ஆவூரான், எழுத்தாளர்
# ஆடும் கூத்து

**ஆடும் கூத்து** (*Aadum Koothu*) 2005 ஆம் ஆண்டில் வெளிவந்த ஒரு தமிழ்த் திரைப்படம். இத்திரைப்படத்தை டி. வி. சந்திரன் இயக்க, நடிகர்கள் சேரன், நவ்யா நாயர், பிரகாஷ் ராஜ், அகில் குமார், சீமான், மனோரமா ஆகியோர் நடித்திருக்கின்றனர். 2005 இல் நடைபெற்ற பல திரைப்பட விழாக்களில் பங்குபற்றிய இத்திரைப்படம், அரங்குகளில் திரையிடப்படவே இல்லை. ஜீ தமிழ் தொலைக்காட்சியில் பின்னொரு சமயம் திரையிடப்பட்டது. நல்ல விமரிசனங்களைப் பெற்ற இத்திரைப்படம், சிறந்த தமிழ்த் திரைப்படத்துக்கான தேசிய விருது பெற்றுள்ளது.
# ஆடும் கூத்து

## கதைச் சுருக்கம்

மணிமேகலா (நவ்யா நாயர்) கல்லூரியில் படிக்கும் ஒரு கிராமத்துப் பெண். பிறர் கண்களுக்குத் தெரியாத காட்சிகள் இவள் கண்களுக்குத் தெரிகின்றன. ஆனால் அவள் சொல்வதை யாரும் நம்புவதில்லை. பின்னர் நடக்கும் நிகழ்ச்சிகள் அவள் கூறுவது உண்மையென உணர்த்துகின்றன. அவ்வாறு நிகழ்ச்சிகள் தோன்றும் போது அவள் பண்ணும் கலாட்டா பெரிதாக இருக்கிறது. இதில் சுவாரசியம் என்னவென்றால், அவள் காணும் நிகழ்வுகள், அவளது காதலன் முத்து (ஆரி அர்ஜுனன்) அவளுக்குப் பரிசளித்த வளையலிலிருத்து தோன்றும் ஒரு கற்பனைத் திரையில் ஓடும் திரைப்படக் காட்சிகளாகத் தோன்றுவதுதான். அந்த வளையல் உருக்கிய செல்லுலாய்டால் செய்யப்பட்டது. தெருக்கூத்து ஆடும் ஒரு காதல் சோடியை (சேரன், நவ்யா நாயர்) ஒரு கெட்ட ஜமீந்தார் (பிரகாஷ் ராஜ்) கொடுமைப்படுத்தி அப்பெண்ணின் தலையை மொட்டையடித்து விடுவது போன்ற காட்சிகள் தான் அவள் காண்பது. அவளது திருமண நாளன்றும் அவளுக்கு அக்காட்சிகள் தோன்ற அவள் செய்யும் ஆர்ப்பாட்டத்தால் திருமணம் நின்று விடுகிறது. பின்பு அவளது நிலையைப் புரிந்து கொள்ளும் முத்து அவளோடு சேர்ந்து உண்மையிலேயே என்ன நடக்கிறது என்பதைக் கண்டுபிடிக்க முற்சிக்கிறான்.  
அம்முயற்சியில் ஒரு ஓய்வுபெற்ற பள்ளி ஆசிரியர் மூலமாக பாதியிலேயே நின்றுபோன ஒரு திரைப்படத்தின் கதை இது என்பது அவர்களுக்குத் தெரியவருகிறது. 1970 களின் பிற்பகுதியில் ஒரு இளம் இயக்குநர் ஞானசேகரன் (சேரன்) இக்கதையைத் திரைப்படமாக்கத் தொடங்கி அது பாதியிலேயே நின்று போகிறது. இந்த ஓய்வுபெற்ற ஆசிரியர் தான் அப்படத்தில் ஜமீந்தாராக நடித்தவர். ஒரு உண்மைச் சம்பவத்தின் அடிப்படையில் தான் இத்திரைக்கதை அமைக்கப்பட்டிருந்தது. அப்படத்தில் நடிக்கும் கதாநாயகி முதலில் தன் தலையை மொட்டையடித்துக் கொள்ள மறுக்கிறாள். ஆனால் திரைப்படம் நன்றாக அமைய அக்காட்சி உண்மையாக இருக்க வேண்டுமென்ற இயக்குனரின் வற்புறுத்தலால் பின் சம்மதிக்கிறாள். அந்த ஜமீந்தாரின் மகன் (சீமான்) திரைப்படம் எடுக்கும் இடத்திற்கு வந்து, மொட்டையடிக்கும் காட்சி தனது தந்தையின் பெயரைக் கெடுத்துவிடும் எனவே அதை எடுக்கக் கூடாது எனத் தடுக்கிறான். ஓய்வுபெற்ற ஆசிரியர் இது திரைப்படக் கற்பனைக் காட்சிதானே எனக்கூறி அவனைச் சமாதானப்படுத்துகிறார். ஆனால் ஜமீந்தாரின் மகன் அடியாட்களுடன் திரும்பி வந்து கலவரம் செய்கிறான். மன உளைச்சலுக்கு ஆளாகும் கதாநாயகி தூக்குப்போட்டுத் தற்கொலை செய்து கொள்ள திரைப்படம் நின்றுபோகிறது. ஞானசேகரன் தலைமறைவாகி, ஜமீந்தார் மகனைப் பழிவாங்க தனது புரட்சித் தோழர்களோடு திரும்பி வரும்போது அவசரநிலை அறிவிக்கப்பட்டிருந்த அச்சூழலில் காவல்துறையால் போலிமோதலில் சுட்டுக் கொல்லப்படுகிறான்.  
மணிமேகலா அதே கிராமத்துக்குச் சென்று இதைப்பற்றி ஒரு ஆவணப் படம் எடுக்கச் செல்வதும் அங்கு நடந்த கதையை நேரில் பார்த்த சாட்சியாக ஒரு தாழ்த்தப்பட்ட இனப்பெண்ணைச் (மனோரமா) சந்திப்பதும் அந்த ஜமீந்தாரின் பேரனை (இவரும் சீமான்) நேர்காணலும் ஆடும் கூத்து திரைக்கதையின் தொடர் நிகழ்ச்சிகளாக அமைக்கப்பட்டுள்ளன.
# ஆடும் கூத்து

## நடிகர்கள்

- நவ்யா நாயர் மணிமேகலாவாக
- சேரன் ஞானசேகரனாக
- பிரகாஷ் ராஜ் ஜமீந்தாராக
- ஆரி அர்ஜுனன் முத்துவாக
- சீமான் ஜமீந்தாரின் மகனாகவும் பேரனாகவும்
- மனோரமா தாழ்த்தப்பட்ட இனப் பெண்ணாக
- ஜகதி ஸ்ரீகுமார் டாக்டர். ஜான் சந்தோசம் வேலமுத்துவாக
# வட்ட நாற்கரம்

நாற்கரம் ஒன்றின் நான்கு உச்சிகளும் ஒரு வட்டத்தின் பரிதியில் அமையும் போது அந்த நாற்கரம், **வட்ட நாற்கரம்** அல்லது **வட்ட நாற்பக்கல்** (*Cyclic Quadrilateral*) எனப்படும். ஒரு வட்ட நாற்கரத்தின் எதிர்க் கோணங்களின் கூட்டுத்தொகை 180° ஆகும். எந்த சதுரத்தையோ அல்லது செவ்வகத்தையோச் சுற்றியும் அவைகளின் உச்சிகளை தொட்டுக்கொண்டு ஒரு வட்டம் வரைய இயலும். எனவே அவையெல்லாம் வட்ட நாற்கரங்கள் தாம். ஆனால் எல்லா நாற்கரங்களும் இப்பண்பு கொண்டவை அல்ல. வட்ட நாற்கரம் அல்லாத நாற்கரத்துக்கு ஒரு எளிய எடுத்துக்காட்டு சாய்சதுரமாகும்.
# வட்ட நாற்கரம்

## சிறப்பு வகைகள்

சதுரம், செவ்வகம், இருசமபக்க சரிவகம், எதிர் இணைகரம் ஆகியவை அனைத்தும் வட்ட நாற்கரங்களாகவே அமையும். ஒரு பட்ட நாற்கரத்தின் இரு கோணங்கள் செங்கோணங்களாக இருந்தால், இருந்தால் மட்டுமே அது வட்ட நாற்கரமாக இருக்க முடியும். இரு மைய நாற்கரம் வட்ட நாற்கரமாகவும் தொடு நாற்கரமாகவும் இருக்கும். அதேபோல வெளி-இரு மைய நாற்கரமும் வட்ட நாற்கரமாகவும் வெளி-தொடு நாற்கரமாகவும் இருக்கும்.
# வட்ட நாற்கரம்

## பண்புகள்

- ஒரு குவிவு நாற்கரத்தின் நான்கு பக்கங்களின் நடுக்குத்துக் கோடுகளும் ஒரு புள்ளியில் சந்திப்பவையாக இருந்தால், இருந்தால் மட்டுமே அந்நாற்கரம், வட்ட நாற்கரமாக இருக்க முடியும். அவை சந்திக்கும் பொதுப்புள்ளி வட்ட நாற்கரத்தின் சுற்று வட்டத்தின் மையமாகும்.  
- ஒரு குவிவு நாற்கரம் *ABCD* இன் எதிரெதிர் கோணங்களின் கூடுதல் மிகைநிரப்புக் கோணமாக இருந்தால், இருந்தால் மட்டுமே அந்த நாற்கரம் ஒரு வட்ட நாற்கரமாகும்.  
இப்பண்பினை ஒரு குவிவு நாற்கரத்தின் ஒவ்வொரு வெளிக்கோணமும் அதன் எதிர் உட்கோணத்துக்குச் சமமாக இருந்தால், இருந்தால் மட்டுமே அந்த நாற்கரம் வட்ட நாற்கரமாகும் எனவும் கூறலாம்.  
- ஒரு குவிவு நாற்கரம் *ABCD* வட்ட நாற்கரமாக இருப்பதற்குத் தேவையானதும் போதுமானதுமான கட்டுப்பாடு, அந்த நாற்கரத்தின் ஒரு பக்கத்துக்கும் ஒரு மூலைவிட்டத்துக்கும் இடைப்பட்ட கோணமும், அப்பக்கத்திற்கு எதிர்ப் பக்கத்திற்கும் மற்றொரு மூலைவிட்டத்துக்கும் இடைப்பட்ட கோணமும் சமமாக இருத்தல் வேண்டும் என்பதாகும்.
எடுத்துக்காட்டாக:
:<math>\angle ACB = \angle ADB.</math>  
- டாலெமியின் தேற்றப்படி, ஒரு வட்ட நாற்கரத்தின் மூலைவிட்ட நீளங்களின் (*p* , *q*) பெருக்குத்தொகை அந்த வட்ட நாற்கரத்தின் எதிரெதிர் பக்க நீளங்களின் பெருக்குத்தொகையின் கூடுதலுக்குச் சமம்:  
வெட்டும் புள்ளி *X* உட்புறமாகவோ அல்லது வெளிப்புறமாகவோ வெட்டலாம். உட்புறம் எனில் வட்ட நாற்கரம் *ABCD* எனவும், வெளிப்புறமாக எனில் வட்ட நாற்கரம் *ABDC* எனவும் அமையும்.  
உட்புறமாக வெட்டும்புள்ளி இருக்கும்போது மேற்காணும் முடிவின் படி, வெட்டும் புள்ளி *X* ஆல் வெட்டப்பட்ட ஒரு மூலைவிட்டத்தின் இரு வெட்டுத்துண்டுகளின் பெருக்குத்தொகையும், மற்றொரு மூலைவிட்டத்தின் இரு வெட்டுத்துண்டுகளின் பெருக்குத்தொகையும் சமம் என்றாகிறது. வட்ட நாற்கரத்தின் மூலைவிட்டங்கள் சுற்றுவட்டத்தின் நாண்களாக அமைவதால் இதுவே இடைவெட்டுத் தேற்றமுமாகும்.  
- :<math>\tan{\frac{A}{2}}\tan{\frac{C}{2}}=\tan{\frac{B}{2}}\tan{\frac{D}{2}}=1.</math>  
என்ற முடிவு உண்மையாக இருந்தால், இருந்தால் மட்டுமே ஒரு குவிவு நாற்கரம் *ABCD* வட்ட நாற்கரமாக இருக்கும்.
# வட்ட நாற்கரம்

## பிரம்மகுப்தரின் நாற்கரம்

வடிவவியலில் வட்ட நாற்கரத்தைப் பற்றிப் பற்பல வாய்பாடுகளை உண்டாக்கிய பிரம்மகுப்தர் (598-668) பெயரால் ஒரு வட்ட நாற்கரத்திற்கே **பிரம்மகுப்தர் நாற்கரம்** எனப் பெயர் ஏற்பட்டது. பக்கங்கள், மூலைவிட்டங்கள், பரப்பு, சுற்றுவட்ட ஆரம் ஆகியவற்றின் மதிப்புகள் அனைத்தையும் முழு எண்களாகக் கொண்ட ஒரு வட்ட நாற்கரம் தான் பிரம்மகுப்தரின் நாற்கரம் என அழைக்கப்படுகிறது.  
ஒரு வட்ட நாற்கரத்தின்:
- பக்கங்கள் *a, b, c, d*;
- மூலைவிட்டங்கள் *e, f*;
- பரப்பு *K*;
- சுற்றுவட்ட ஆரம் *R* எனில்,  
பின்வரும் வாய்ப்பாட்டினைப் பயன்படுத்தி இவற்றின் மதிப்புகளை முழுஎண்களாக அடைந்து அனைத்து பிரம்மகுப்தரின் நாற்கரங்களையும் காணலாம்:  
:<math>a=[t(u+v)+(1-uv)][u+v-t(1-uv)]</math>
:<math>b=(1+u^2)(v-t)(1+tv)</math>
:<math>c=t(1+u^2)(1+v^2)</math>
:<math>d=(1+v^2)(u-t)(1+tu)</math>
:<math>e=u(1+t^2)(1+v^2)</math>
:<math>f=v(1+t^2)(1+u^2)</math>
:<math>K=uv[2t(1-uv)-(u+v)(1-t^2)][2(u+v)t+(1-uv)(1-t^2)]</math>
:<math>4R=(1+u^2)(1+v^2)(1+t^2).</math>  
இதில் *t*, *u*, *v* என்பவை விகிதமுறு துணையலகுகள்:  
வட்ட நாற்கரத்தின் பரப்பு காணும் வாய்ப்பாட்டு பிரம்மகுப்தர் உருவாக்கியதாகும். இவ்வாய்ப்பாடு பிரம்ம குப்தரின் வாய்ப்பாடு என அழைக்கப்படுகிறது.
# வட்ட நாற்கரம்

## வட்ட நாற்கரத்தின் பரப்பு

வட்ட நாற்கரத்தின் பரப்பு S அதன் பக்கங்களின் நீளங்களை மாத்திரம் பொறுத்தது.
::<math>S = \sqrt{(s-a)(s-b)(s-c)(s-d)}. </math> (பிரம்ம குப்தரின் வாய்ப்பாடு)  
இங்கு <math>a, b, c, d</math>, என்பவை வரிசையாக நான்கு பக்கங்கள்;
:<math>s = \frac{(a+b+c+d)}{2}.</math> (வட்ட நாற்கரத்தின் அரைச்சுற்றளவு)  
- வட்ட நாற்கரத்தில் எதிரெதிராக அமையும் இரு கோணங்களின் கூடுதல் மிகைநிரப்புக் கோணங்கள் (180°) என்பதால் இந்த வாய்ப்பாட்டை, பொது நாற்கரங்களின் பரப்பு காணப் பயன்படும் பிரெட்ஷ்னீடரின் வாய்ப்பாட்டின் கிளை முடிவாகக் கொள்ளலாம்.  
- எனில், வட்ட நாற்கரம் ஒரு முக்கோணமாகி விடும். இந்நிலையில் பிரம்மகுப்தரின் வாய்ப்பாடு, முக்கோணத்தின் பரப்பு காணும் ஈரோனின் வாய்ப்பாடாக மாற்றமடையும்.  
- ஒரே வரிசைமுறையில் அமையும் சமமான பக்க அளவுகளைக் கொண்ட எல்லா நாற்கரங்களுக்குள் வட்ட நாற்கரம் தான் மிகைப் பரப்புடையது. இது பிரெட்ஷ்னீடரின் வாய்ப்பாட்டின் மற்றொரு கிளைமுடிவாகும். இதை நுண்கணிதத்தைப் பயன்படுத்தி நிறுவலாம்.  
நான்கு பக்க நீளங்களில் ஏதேனும் ஒன்று மற்ற மூன்று நீளங்களின் கூடுதலை விட சிறியதாக உள்ளபடி எடுத்துக் கொண்டால் சர்வசமமற்ற மூன்று வட்ட நாற்கரங்கள் கிடைக்கும். இம்மூன்றும் சமமான பரப்புடையதாக இருக்கும்.  
பக்கங்கள் *a*, *b*, *c*, *d* மற்றும் *a* , *b* பக்கங்களுக்கு இடையிலான கோணம் *B* எனில் அவ்வட்ட நாற்கரத்தின் பரப்பு:  
:<math>K = \tfrac{1}{2}(ab+cd)\sin{B}</math>  
வட்ட நாற்கரத்தின் பரப்பு காணும் மற்றொரு வாய்ப்பாடு:  
:<math>\displaystyle K=2R^2\sin{A}\sin{B}\sin{\theta}</math>  
இங்கு *R* வட்ட நாற்கரத்தின் சுற்றுவட்ட ஆரம்.  
இதன் விளைவாகக் கிடைக்கும் முடிவு:  
::<math>K\le 2R^2</math>  
வட்ட நாற்கரம் ஒரு சதுரமாக இருந்தால், இருந்தால் மட்டுமே, மேற்காணும் முடிவில் சமக்குறி பொருந்தும்.
# வட்ட நாற்கரம்

## பயன்பாடுகள்

<math>a = b = c = d</math> என்று கொண்டால் சதுரத்தின் பரப்பு = <math>\sqrt{a^4} = a^2</math> என்று கிடைக்கிறது.  
<math>a = c = L, b = d = l</math> என்று கொண்டால், நீள்சதுரத்தின் பரப்பு = <math>\sqrt = L\times l</math> என்று கிடைக்கிறது.
# வட்ட நாற்கரம்

## வட்ட நாற்கரத்தின் மூலைவிட்டங்கள்

வட்ட நாற்கரம் *ABCD* இன் பக்க அளவுகள் , , , .  
அதன் மூலைவிட்ட நீளங்கள் , காணும் வாய்ப்பாடுகள்:  
:<math>p = \sqrt{\frac{(ac+bd)(ad+bc)}{ab+cd}}</math>  
:<math>q = \sqrt{\frac{(ac+bd)(ab+dc)}{ad+bc}}.</math>  
இதிலிருந்து கிடைக்கும் முடிவுகள்:  
:<math> pq = (ac + bd)</math> (டாலெமியின் தேற்றம்)  
:<math>\frac {p}{q}= \frac{ad+cb}{ab+cd}</math>  
மூலைவிட்டங்களின் நீளங்கள் சமமாக இருந்தால், இருந்தால் மட்டுமே, கடைசி முடிவின் சமக்குறி பொருந்தும்.  
ஒரு குவிவு நாற்கரத்தின் இரு மூலைவிட்டங்களும் நாற்கரத்தை நான்கு முக்கோணங்களாகப் பிரிக்கின்றன. வட்ட நாற்கரங்களில் அந்நான்கு முக்கோணங்களில் எதிரெதிராக உள்ள சோடி முக்கோணங்கள் வடிவொத்தவையாக இருக்கும்.  
*M* , *N* இரண்டும், முறையே மூலைவிட்டங்கள் *AC* , *BD* இன் நடுப்புள்ளிகள் எனில்
:<math>\frac{MN}{EF}=\frac{1}{2}\ |\frac{AC}{BD}-\frac{BD}{AC}\</math>:  
இங்கு *E* , *F* இரண்டும் நீட்டிக்கப்பட்ட எதிர்ப்பக்கங்கள் சந்திக்கும் புள்ளிகள்.
# வட்ட நாற்கரம்

## கோணங்கள்

வட்ட நாற்கரத்தின் பக்க அளவுகள் *a*, *b*, *c*, *d*. அரைச்சுற்றளவு *s*.  
பக்கங்கள் *a* , *d* இரண்டுக்கும் இடைப்பட்ட கோணம் *A* காணும் வாய்ப்பாடு:  
:<math>\cos A = \frac{a^2 + d^2 - b^2 - c^2}{2(ad + bc)},</math>
:<math>\sin A = \frac{2\sqrt{(s-a)(s-b)(s-c)(s-d)}}{(ad+bc)},</math>
:<math>\tan \frac{A}{2} = \sqrt{\frac{(s-a)(s-d)}{(s-b)(s-c)}}.</math>  
இரு மூலைவிட்டங்களுக்கு இடைப்பட்ட கோணம் *θ* காணும் வாய்ப்பாடு:
:<math>R=\frac{1}{4} \sqrt{\frac{(ab+cd)(ac+bd)(ad+bc)}{(s-a)(s-b)(s-c)(s-d)}}.</math>  
இந்த வாய்ப்பாட்டைக் கண்டறிந்தவர் 15 ஆம் நூற்றாண்டைச் சேர்ந்த இந்தியக் கணிதவியலாளர் வடசேரி பரமேசுவரர்.  
பிரம்மகுப்தரின் வாய்ப்பாட்டைப் பயன்படுத்தி இதைப் பின்வருமாறு மாற்றி எழுதலாம்.
:<math>4KR=\sqrt{(ab+cd)(ac+bd)(ad+bc)}</math>  
இங்கு *K* , வட்ட நாற்கரத்தின் பரப்பாகும்.
# சின்னகரம்

**சின்னகரம்** என்பது தமிழ்நாட்டில், விழுப்புரம் மாவட்டம், செஞ்சி வட்டத்தைச் சேர்ந்த ஒரு சிறிய கிராமம் ஆகும். 2011 ஆம் ஆண்டு மக்கள்தொகைக் கணக்கெடுப்பின்படி, இங்கு மக்கள் தொகை எழுநூறு ஆக இருக்கிறது. இந்தக் கிராமத்தின் முக்கியமான தொழில் விவசாயம் ஆகும்.
# சின்னகரம்

## அமைவிடம்

செஞ்சிக்கு வடக்கே 12 கிலோமீட்டர் தொலைவில், பென்னகர் கிராமத்திற்கு அருகில் இந்த ஊர் அமைந்துள்ளது.
# சின்னகரம்

## போக்குவரத்து

செஞ்சியில் இருந்து பென்னகர் வழியாக தேசூர் செல்லும் பேருந்துகள் (நகர பேருந்து எண்:12 மற்றும் தனியார் பேருந்து் ஒன்று) இந்த ஊருக்குச் செல்கின்றன.
# விக்கிப்பீடியா:முதற்பக்கக் கட்டுரைகள்/ஆகத்து 26, 2012

**கொழும்பு** இலங்கையின் மிகப் பெரிய நகரமும் வர்த்தகத் தலைநகரமும் ஆகும். இது இலங்கைத் தீவின் மேற்குக் கரையோரத்தில் அமைந்துள்ளது. இது இலங்கையின் வரலாற்றுச் சிறப்பு வாய்ந்த நகரங்களில் ஒன்றன்று. பதினாறாம் நூற்றாண்டுக்கு முந்திய காலப்பகுதியில் கோட்டை அரசின் ஒரு பகுதியாகவும், இந்தியத் தமிழர் மற்றும் இசுலாமிய வர்த்தகர்களின் ஒரு தளமாகவும் விளங்கிய இவ்விடம், கி. பி. பதினாறாம் நூற்றாண்டுக்குப் பின்னர், போர்த்துக்கேயரின் வரவுக்குப் பின்னரே முக்கியத்துவம் பெறத் தொடங்கியது. கொழும்பில் சிங்கள மக்களும், தமிழ் பேசும் மக்களும் அண்ணளவாகச் சம அளவில் வாழ்கின்றனர். கொழும்பு என்ற பெயர் “கொள அம்ப தொட்ட” என்ற சிங்கள மொழிப் பெயரிலிருந்து மருவியதாகும். (கொள-பச்சை,அம்ப-மா,தொட்ட-துறைமுகம்). இது இலங்கையில் அப்போதிருந்த போர்த்துக்கேயரால் கிறிஸ்தோபர் கொலம்பசை நினைவுகூரும் வகையில் கொலோம்போ என மாற்றப்பட்டது. கொழும்பின் மக்கள்தொகை 2001ஆம் ஆண்டில் 377,396ஆகக் காணப்பட்டது. **மேலும்...**
---  
**டெங்கு காய்ச்சல்** அல்லது எலும்பு முறிவுக் காய்ச்சல் என்பது மனிதர்களிடையே டெங்குத் தீ நுண்மத்தால் ஏற்படும் ஒரு அயனமண்டலத் தொற்றுநோய் ஆகும். தீ நுண்மத்தால் பாதிக்கப்பட்ட ஏடிசு வகைக் கொசுக்களால் இந்நோய் பரவுகிறது. கடும்காய்ச்சலுடன் கடுமையான மூட்டு வலி, தசை வலி, தலைவலி, தோல் நமைச்சல் போன்ற உணர்குறிகள் இந்நோயினால் ஏற்படும். தொற்றுநோய் தீவிரமடைந்த நிலையில் உயிருக்குத் தீங்கு விளைவிக்கும் டெங்கு குருதிப்போக்குக் காய்ச்சல் மற்றும் டெங்கு அதிர்ச்சிக் கூட்டறிகுறி என்பன உண்டாகும். டெங்குத் தீநுண்மத்தைக் காவும் கொசு ஒருத்தரைக் கடிக்கும்போது அக்கொசுவின் உமிழ்நீருடன் தோற் பகுதிக்கு தீநுண்மம் செல்கின்றது. ஒருவருக்கு நான்கு முறைகள் இக்காய்ச்சல் வரக்கூடும். வடக்கு ஆர்ஜென்டினா, வடக்கு அவுஸ்திரேலியா, பங்களாதேஷ், பார்படோஸ், பொலிவியா, பெலிஸ், பிரேசில், கம்போடியா, கொலம்பியா, கோஷ்ட ரிக்கா, கியூபா, பிரான்ஸ், கோடேமலா, குயான, ஹைடி, இந்தியா, இந்தோனேசியா, இலங்கை. போன்ற வறண்ட, உலர் வெப்ப வலய நாடுகளில் இந்த நோய் பெரும்பாலும் பரவுகின்றது. குழந்தைகளிலும் சிறுவர்களிலும் கடுமையான நோய் உண்டாகின்றது. ஆண்களைக் காட்டிலும் கூடுதலாக பெண்கள் பாதிப்படைகின்றனர். நீரிழிவு, ஈழை நோய் போன்ற நீண்டகால நோய்கள் உள்ளவருக்கு இந்நோய் மிகவும் உயிருக்கு தீங்குவிளைவிக்கக் கூடிய பாதிப்பை உண்டாக்கும். **மேலும்...**
# புறவன்கூடு

புறவன்கூடு]]
குறிப்பிட்ட விலங்குகளின் உடலுக்கு வெளியில் அமைந்திருந்து, அவற்றின் உடலுக்கு உறுதியையும், ஆதரவையும், பாதுகாப்பையும் வழங்கும் வன்கூடே **புறவன்கூடு** எனப்படும். இவை பொதுவாக *ஓடு* என்றும் அழைக்கப்படும். இவ்வகை வன்கூடானது பூச்சிகள், மற்றும் நண்டு, இறால் போன்ற ஓடுடைய இனங்கள் (Crustacean) வகையைச் சேர்ந்த உயிரினங்களை உள்ளடக்கிய கணுக்காலிகளிலும், நத்தை போன்ற சிலவகை மெல்லுடலிகளிலும் காணப்படும். பாதுகாப்பை வழங்குவது இதன் முக்கிய தொழிலாகும். பூச்சிகளின் புறவன்கூடு கைற்றினால் ஆக்கப்பட்டிருப்பதோடு நத்தையின் புறவன்கூடு கல்சியம் கார்பனேற்றால் ஆக்கப்பட்டிருக்கும்.
# குளவி (பூச்சி)

**குளவி** என்பது ***ஹிம்னோட்பெரா*** வகுப்பை சேர்ந்த ஒரு பூச்சியினம் ஆகும்.இவை தேனீயுமல்லாத எறும்புமல்லாத ***அபோக்ரிட்டா*** எனும் துணை வரிசையை சேர்ந்தவை.இவை சில வேளைகளில் கூட்டமாகவும் சிலவேளைகளில் தனியாகவும் வாழ்பவை. குளவிகள் கவர்ச்சியான வண்ணங்களில் இருக்கின்றன. இளம் மஞ்சள், அடர் பழுப்பு, மெட்டலிக் புளூ, ஆழ்சிவப்பு, கறுப்பு மற்றும் வரி வடிங்களிலும் உள்ளன. இவற்றிக்கு தலை, மார்பு, வயிறு என மூன்று பகுதிகள் பிரிக்கப்பட்டாலும் மற்ற பூச்சிகளைப் போல் இல்லாமல் மார்பையும், வயிற்றையும் இணைக்க ஒரு மெல்லிய இடுப்பு இருக்கிறது. உறுதியான புறத்தோல் உள்ளது. உணவுகளை அரைக்க வலிய தாடைகளுடன் கூடிய வாய், பல கூட்டுக் கண்கள், இரண்டு ஜோடி இறக்கைகள், மூன்று ஜோடி கால்களும் உள்ளன. 12 முதல் 13வரை உணர்கொம்புகள் உள்ளன. இதன் வால் முனைப்பகுதிகளில் பெண்குளவிகளுக்கு விஷக்கொடுக்குகள் உண்டு. இதுவரை கண்டறியப்பட்ட 10 ஆயிரத்துக்கும் மேற்பட்ட குளவி இனங்களில் சுமார் 9000 ரகங்கள் தனித்து வாழக்கூடியன.
# பிறழ்சொல்

**பிறழ்சொல்** என்பது ஒரு சொல் விளையாட்டு. ஒரு சொல்லின் எழுத்துகளை இடம் மாற்றியமைத்தால் வேறு சொல் கிடைக்கும். இச்சொல்லே பிறழ்கிளவி அல்லது பிறழ்சொல் எனப்படும். ஒரு பிறழ்சொல்லைப் பெற மூலச் சொல்லின் எழுத்துகளை இடம் மாற்றம் மட்டுமே செய்ய வேண்டும். கூடுதலாக எழுத்துகளைச் சேர்த்தாலோ, குறைத்தாலோ, கிடைக்கும் சொல் குறையுள்ள பிறழ்சொல் ஆகிவிடும்.
# பிறழ்சொல்

## தமிழில் பிறழ்சொற்கள்

தமிழில் நிறைய பிறழ்சொற்கள் உள்ளன. எ.டு: வதம் - தவம்.
# பிறழ்சொல்

## ஆங்கிலத்தில் பிறழ்சொற்கள்

ஆங்கிலத்தில் பிறழ்சொற்கள் சொற்களைக் கொண்டோ, ஒரு சொற்றொடரைக் கொண்டோ உள்ளன.
குறிப்பிடத் தக்க சொற்றொடர்கள்:
George Bush = He bugs Gore
Madonna Louise Ciccone = Occasional nude income or One cool dance musician
William Shakespeare = I am a weakish speller
Roger Meddows Taylor = Great words or melody
# பிறழ்சொல்

## மேலும் பார்க்க

- மாலை மாற்று, ஒரு சொல்லை எந்த திசையில் இருந்து படித்தாலும் அதே சொல்தான் கிடைக்கும்.
# எதிர்வுப் பெறுமதி

நிகழ்தகவு கோட்பாட்டில், ஓர் எழுமாற்று மாறியின் **எதிர்வுப் பெறுமதி** (அல்லது **எதிர்பார்ப்பு மதிப்பு** அல்லது எதிர்வுப் பெறுமானம் அல்லது இடை அல்லது சராசரி மதிப்பு, *expected value* அல்லது *mean*) என்பது எழுமாற்று மாறி எடுக்கக்கூடிய அனைத்து சாத்தியமான பெறுமானங்களினதும் எடையிடப்பட்ட சராசரி ஆகும்.  
எழுமாற்றுமாறியின் எதிர்வுப் பெறுமதியைக் கணக்கிடும் முறை:
: <math>
\operatorname{E}[X] = x_1p_1 + x_2p_2 + \dotsb + x_kp_k \;.
</math>
எழுமாற்றுமாறி *X* ஆனது *x*<sub>1</sub> எனும் பெறுமதியை *p*<sub>1</sub> எனும் நிகழ்தகவுடனும், *x*<sub>2</sub> இனை *p*<sub>2</sub> எனும் நிகழ்தகவுடனும், அப்படிச்சென்று, *x<sub>k</sub>* வரையிலான பெறுமதியை *p<sub>k</sub>* எனும் நிகழ்தகவுடன் கொண்டிருக்கிறது எனில் எழுமாற்றிமாறி *X* இன் எதிர்வுப் பெறுமதி பின்வருமாறு வரையறுக்கப்படும்.
: <math>
\operatorname{E}[X] = x_1p_1 + x_2p_2 + \dotsb + x_kp_k \;.
</math>
ஒன்று வரையிலான அனைத்து *p<sub>i</sub>* நிகழ்தகவுகளினதும் கூட்டுத்தொகை : *p*<sub>1</sub> + *p*<sub>2</sub> + ... + *p<sub>k</sub>* = 1, எனவே எதிர்வுப் பெறுமதியானது எடையிடப்பட்ட சராசரியாக கருதப்படலாம், *p<sub>i</sub>*’கள் இவற்றின் எடைகள்:
: <math>
\operatorname{E}[X] = \frac{x_1p_1 + x_2p_2 + \dotsb + x_kp_k}{p_1 + p_2 + \dotsb + p_k} \;.
</math>
# எதிர்மின் கதிர் குழாய்

எதிர்மின்னிகளை வெளியிடும் இலத்திரன் துப்பாக்கியையும், ஒளிரும் திரையையும் கொண்ட, வெற்றிடத்தாலான ஒரு குழாயே **எதிர்மின் கதிர் குழாய்** ஆகும் (cathode ray tube (CRT)). எதிர்மின்னியையும் ஏனைய அணுத் துணிக்கைகளையும் கண்டறிவதில் இவ்வுபகரணத்திற்குப் பெரும்பங்கு உண்டு. இது கடந்த தசாப்தத்தில் தொலைக்காட்சியிலும், கணினித் திரையாகவும் பயன்பட்டது. தற்போது புதிய தொழில்நுட்பங்களால் இது பின்தள்ளப்பட்டாலும் சில இடங்களில் இது இன்றும் பயன்பாட்டில் உள்ளது.  
பயன்படுத்தப்பட்ட எதிர்மின் கதிர் குழாய்]]
# கோசல நாடு

**கோசல நாடு** என்பது பரத கண்டத்தின் வடக்கில் அமைந்திருந்த இராச்சியம் ஆகும். இது தற்கால உத்தரப் பிரதேச மாநிலத்தின் அவத் பிரதேசத்தில் அயோத்தி மாவட்டமாக உள்ளது. கோசல நாட்டின் தலைநகரம் அயோத்தி நகரம் ஆகும். கோசல நாட்டு மன்னர்கள் சூரிய குலத்தின் இச்வாகுவின் வழித்தோன்றல்கள் ஆவார். இவர்களில் புகழ் பெற்றவர்கள் தசரதன், இராமன், இலக்குவன், பரதன் ஆவர்.  
அங்குத்தர நிக்காயம் எனும் பௌத்த நூலினதும், பகவதி சூத்திரம் எனும் சமண நூலினதும் அடிப்படையில் கிமு 6-ஆம் நூற்றாண்டில் காணப்பட்ட பதினாறு பெருங் குடியேற்றங்களுள்(மகா ஜனபதங்கள்) இதுவும் ஒன்றாகும். இதன் கலாசார மற்றும் அரசியல் ஸ்திரத்தன்மையின் காரணமாக இது ஒரு பெரும் சக்தி படைத்த நாடாக மாறியது. எவ்வாறாயினும் பிற்காலத்தில் இது, அதன் அண்டைய நாடான மகதத்துடன் தொடர்ச்சியான போர்களில் ஈடுபட்டமையால் மிகவும் பலவீனப்பட்டு, இறுதியில், கிமு. 4-ஆம் நூற்றாண்டளவில் மகதத்தினுள் உள்வாங்கப்பட்டுவிட்டது. கோசல நாட்டில் அயோத்தி, சாகேதம் மற்றும் சிராவஸ்தி ஆகிய மூன்று முக்கிய நகரங்கள் காணப்பட்டன. மேலும் சேதவ்யா, உகத்தா தந்தகப்பா, நளகபன மற்றும் பங்கதா போன்ற சிறிய நகரங்களும் காணப்பட்டன. புராணங்களின் அடிப்படையில், இச்வாகு மற்றும் அவரது வழிவந்தோரின் ஆட்சியின்கீழ் கோசலையின் தலைநகரமாக அயோத்தி அமைந்திருந்தது. கி.மு.6ம் நூற்றாண்டுக்கும், கி.பி.6ம் நூற்றாண்டுக்கும் இடையில் கோசலையின் தலைநகரமாக சிராவஸ்தி விளங்கியது.
# கோசல நாடு

## புராண - இராமாயண இதிகாச வரலாறு

யின் நகரச் சுவர்களின் இடிபாடுகள்]]
முந்தைய வேத இலக்கியங்களில் கோசலை பற்றிய குறிப்புகள் காணப்படவில்லை. இது பிற்கால நூல்களான சதபத பிராமணம், கல்ப சூத்திரம் ஆகியவற்றில் ஒரு பிராந்தியமாகக் குறிப்பிடப்பட்டுள்ளது.
வால்மீகி இயற்றிய இராமாயணம், வியாசர் இயற்றிய மகாபாரதம் மற்றும் புராணங்களில் கோசல நாட்டின் ஆட்சியாளர்கள் சூரிய குல இச்வாகு மன்னரின் வழித்தோன்றல்கள் எனப்படுகிறது. இச்வாகு குலத்தின் புகழ் பெற்றவர்களாக பகீரதன், தசரதன் மற்றும் இராமன் கருதப்படுகிறார்கள்.  
இராமாயண காவியத்தில் இச்வாகு முதற்கொண்டு இலவன் - குசன் வரையான இச்வாகு வம்ச அரசர்களின் பெயர்கள் தரப்பட்டுள்ளன. மச்சிம நிக்காய என்ற பௌத்த நூல் புத்தரை கோசல நாட்டவர் எனக் குறிப்பிடுவதோடு சமண மதத்தின் 24வது தீர்த்தங்கரரான மகாவீரர் கோசலையில் கல்வி போதித்ததாகவும் குறிப்பிடுகின்றது. மகா கோசல மன்னனின் காலத்தின்போது காசி, கோசல நாட்டின் ஒரு முக்கிய பகுதியாக விளங்கியது.. மகாகோசலனின் பின் அவனது மகன் பிரசன்னஜித் மன்னனானான். இவன் புத்தரின் போதனைகளைப் பின்பற்றினான். இவன் தலைநகரைத் துறந்து வெளியேறியபின், இவனது மந்திரியான திக சாராயன தனது மகனான விதூதபாவை ஆட்சிப் பொறுப்பில் நியமித்தான்.. எனினும் மிக விரைவிலேயே கோசல நாடு மகதத்துடன் இணைக்கப்பட்டது.
# கோசல நாடு

## மௌரிய ஆட்சியின் கீழ் கோசலம்

மௌரிய ஆட்சியின் போது கோசல நாடு, கௌசாம்பியின் பிரதிநிதியொருவரால் நிர்வகிக்கப்பட்டது. சொக்கௌரா செப்புப் பட்டயம் பெரும்பாலும் சந்திரகுப்த மௌரியனின் ஆட்சியின்போது வெளியிடப்பட்டிருக்கலாம். இது சிராவஸ்தியில் ஏற்பட்ட பஞ்சத்தைப் பற்றியும் அதற்கு வழங்கப்பட்ட நிவாரண உதவி பற்றியும் குறிப்பிடுகிறது. யுக புராணத்தின் ஒரு பகுதியான கர்கி சங்கிதை இறுதி மௌரிய ஆட்சியாளனான பிருகத்ரதனின் ஆட்சியின்போது நடைபெற்ற யவனர்களின்(இந்தோ-கிரேக்கர்) படையெடுப்பைப் பற்றியும் சகேதம் கைப்பற்றப்பட்டமை பற்றியும் குறிப்பிடுகிறது.
# கோசல நாடு

## மௌரிய ஆட்சியின் பின் கோசலம்

மௌரிய ஆட்சியின்பின் வந்த கோசல நாட்டு ஆட்சியாளர்கள் பற்றி, அவர்களால் வெளியிடப்பட்ட சதுரச் செப்புக் காசுகளின் மூலம் அறியமுடிகிறது. அவ் ஆட்சியாளர்கள்: மூலதேவன், வாயுதேவன், விசாகதேவன், தனதேவன், நரதத்தன், ஜேசதத்தன் மற்றும் சிவதத்தன் ஆகியோராவர். எனினும் மூலதேவனால் வெளியிடப்பட்ட நாணயங்களை, சுங்க ஆட்சியாளனான வசுமித்திரனைக் கொன்ற மூலதேவனின் நாணயங்களிலிருந்து வேறுபடுத்தி அறியமுடியாமல் உள்ளது. தன தேவனின் நாணயங்களை கி.மு. 1ம் நூற்றாண்டில் ஆட்சி புரிந்த, அயோத்தி கல்வெட்டை எழுதிய தனதேவனின் நாணயங்களிலிருந்து வேறுபடுத்தி அறியக்கூடியதாகவுள்ளது. இச் சமஸ்கிருதக் கல்வெட்டில் கௌசிகிபுத்திர தனதேவன், தன் தந்தை பல்கு தேவனின் நினைவாக கேதான(கொடிக்கம்பம்) எனும் ஒன்றை நாட்டியமை பற்றிக் குறிப்பிடப்பட்டுள்ளது. இக் கல்வெட்டில் அவன் தன்னை புஷ்யமித்திர சுங்கனின் 6வது பரம்பரையினன் எனக் குறிப்பிட்டுள்ளான். தனதேவன், எருதின் இலச்சினை பொறிக்கப்பட்ட நாணயங்களை வெளியிட்டான்.
# கோசல நாடு

## இதனையும் காண்க

- மகாஜனபதம்
- இராமாயணம்
- பரத கண்டம்
# இருபதுமுகி

1. வழிமாற்று இருபதுமுக முக்கோணகம்
வழக்கமான ஐகோசாஹெர்ட்ரா [தொகு]
வழக்கமான ஐகோசாஹெராவின் இரண்டு வகைகள்
Icosahedron.png
குவார்ட்சின் வழக்கமான icosahedron கிரேட் icosahedron.png
கிரேட் ஐகோசேஹெட்ரான்
இரண்டு பொருள்கள், ஒரு குவிவு மற்றும் ஒரு குழிவு, இருவரும் வழக்கமான ஐகோசேஹெட்ரா என அழைக்கப்படலாம். ஒவ்வொன்றும் 30 முனைகளும், 20 சமநிலை முக்கோணங்களும் அதன் பன்னிரெண்டு சுழல்களில் ஒவ்வொன்றிலும் ஐந்து கூட்டங்களைக் கொண்டிருக்கும். இரண்டுமே அயோக்கோசெரால்ட் சமச்சீர்த்தம். "வழக்கமான ஐகோசேஹெட்ரான்" என்ற வார்த்தை பொதுவாக குங்கும வகையை குறிக்கிறது, அதே சமயம் அண்டோகோவ்க்ஸின் வடிவம் பெரிய ஐகோசேஹெட்ரான் என்று அழைக்கப்படுகிறது
# கடியலூர்

கடிகை என்னும் சொல்லுக்குப் பல பொருள்கள் உண்டு. அவற்றில் ஒன்று பள்ளி.  
சோளிங்கநல்லூரில் நரசிம்மப் பெருமாள் இருக்கும் மலைக்குக் கடிகாசலம் என்னும் பெயர் உண்டு. உருத்திராச்சக் கொட்டையைக் கடிகை, கடுக்கை என்றெல்லாம் வழங்குவர். இம்மலையில் உருத்திராச்ச மரங்கள் இருந்தன போலும்.  
கெடில ஆறு பாயும் கடலூரில் பாடலீசுரர் கோயில் உள்ளது.  
கங்கைக்கரைப் பாடலிபுத்திரம் நந்த அரச வழியினரின் தலைநகர்.  
கெடில ஆற்றின் வடகரையில் கடலூர். தென்கரையில் பாடலி.  
இங்கு வடமொழிப் பல்கலைக் கழகம் ஒன்று பண்டைக் காலத்தில் இருந்தது. இங்கிருந்த பல்கலைக் கழகம் கடிகை எனப்பட்டது. இந்தக் கடிகை இருந்த ஊர் கடியலூர். அறியாமையைப் போக்கிய காரணத்தால் இவ்வூர் கடியலூர் எனப்பட்டது எனலும் ஒன்று. கடிகை மரம் இருந்த ஊர் எனலும் மற்றொரு பார்வை.  
இந்தக் கடியலூரில் வாழ்ந்த சங்க காலப் புலவர்களில் ஒருவர் பொருநராற்றுப்படை பாடிய கடியலூர் உருத்திரங்கண்ணனார்.
# கடியலூர்

## மேற்கோள்

- கடிகை
# மல்லம்

**மல்லம்** (*Malla*) என்பது அங்குத்தர நிக்காயவில் குறிப்பிடப்பட்டுள்ள பதினாறு மகா ஜனபதங்களில் ஒன்றாகும். இது அந்நாட்டை ஆண்ட கோத்திரத்தாரின் பெயரையே கொண்டுள்ளது. மகாபாரதம் (VI.9.34) இப்பகுதியை *மல்லராஷ்டிரா* எனக் குறிப்பிடுகிறது. மல்ல நாடு மகதத்துக்கு வடக்கே அமைந்திருந்தது. இது மகா ஜனபதங்களில் மிகவும் சிறியதாகும். இது காகுத்த(இன்றைய குகு) நதியால் இரு பிரதான பிரிவுகளாகப் பிரிக்கப்பட்டிருந்தது.  
இவ்விரு பகுதிகளினதும் தலைநகர் குசிநகர் ஆகும். குசிநகர் மற்றும் பவா நகரங்கள் பௌத்த வரலாற்றில் மிகவும் முக்கியமானவை. ஏனெனில், புத்தர் தனது இறுதி உணவினை பவா நகரத்தின் சுந்தனிடம் வாங்கி உண்டு, குசிநகரில் வயிற்றுப்போக்கால், பின் சுகவீனமுற்று, பரிநிர்வாண நிலை எய்தினார்.  
மல்லர்கள், கௌதம புத்தரின் காலத்தில் கிழக்கிந்தியாவின் மிகவும் பலம் வாய்ந்த கோத்திரத்தினராவர். மேலும் அவர்கள் பௌத்த, சமணக் குறிப்புகளில் அடிக்கடி குறிப்பிடப்படுகின்றனர். பாண்டவர்களில் இரண்டாமவனான பீமன் தனது கிழக்கிந்திய விஜயத்தின்போது மல்லர்களின் தலைவனை வெற்றிகொண்டதாக மகாபாரதத்தில் (II.30.3) குறிப்பிடப்பட்டுள்ளது. மகாபாரதம் (VI.9.46) மல்லர்களை அங்க தேசத்தினர், வங்கதேசத்தினர், கலிங்கர்கள் போன்ற கீழைத்தேய நாடோடிக் குழுவொன்றாகக் குறிப்பிடுகிறது. மல்லர்கள் குடியரசு ஆட்சி நடத்தினர். இவர்களது நாடு ஒன்பது ஆட்சிப்பகுதிகளாகப் பிரிக்கப்பட்டிருந்தது. (கல்ப சூத்திரம், நிராயவலி சூத்திரம்) ஒவ்வொரு ஆட்சிப்பகுதியையும் தனித்தனி ஆட்சியாளர்கள் நிர்வகித்தனர்.  
லிச்சாவி வம்சத்தினரைப் போல் மல்லர்களூம் விராத்த்ய சத்திரியர்கள் என மனுஸ்மிருதியில் குறிப்பிடப்படுகின்றனர். மகாபரிநிர்வாண சுத்தந்தவில் இவர்கள் வசிஷ்தர்கள் எனக் குறிப்பிடப் படுகின்றனர். மல்லர்கள் வீரமிக்க, போர்க்குணமுள்ள மக்களாவர். மல்லர்களில் பலர் பௌத்த, சமண சமயத்தினராவர். மல்லர்கள் ஒரு முடியாட்சி வடிவிலான ஆட்சி நடத்தினர். ஆயினும் பின்னர் அவர்கள் கண வடிவிலான (குடியரசு அல்லது முடியாட்சியற்ற) ஆட்சிக்கு மாறினர். இவற்றின் உறுப்பினர்கள் தம்மை *ராஜா* என அழைத்தனர். கண அரசு, சந்தகார எனும் அமிப்பின் மூலம் முடிவுகளை எடுத்தது. மல்லர்கள் தமது தற்பாதுகாப்புக்காக லிச்சவிகளுடன் கூட்டிணைந்தனர். எனினும் அவர்கள், புத்தரின் இறப்புக்கு முன்னரே தமது சுதந்திரத்தை இழந்தனர். இவர்களின் பகுதிகள் மகதப் பேரரசுடன் இணைக்கப்பட்டது.  
மல்லநாட்டின் முக்கிய நகரங்கள் இரண்டாகும். அவற்றுள் ஒன்று , சமண மத ஸ்தாபகரான மகாவீரர் இறந்த பாவா. மற்றையது, புத்தர் பரிநிர்வாணமடைந்த குசினாரா. விநாயக பீடிகையின் கல்லவக்க பகுதி அனுபிய எனும் இன்னொரு நகரைப் பற்றியும் குறிப்பிடுகிறது. அங்குத்தர நிக்காயவில் நான்காவது நகரமாக, உருவெல கப்பா குறிப்பிடப்படுகிறது. ஐந்தாம் நகரம் *போகநகர* எனக் குறிப்பிடப்படுகிறது.
# மல்லம்

## தற்கால இந்தியாவில் மல்லர்கள்

மனுஸ்மிருதி தொகுப்பின்போது மல்லர்கள் பழமைவாதப் பிராமணர்களால் சத்திரிய குலத்தோரிலும் குறைந்தோராக, குரு-பாஞ்சால சத்திரியர்களாக குறிப்பிடப்பட்டனர். இதற்கு அவர்களிடையே வேதப் பண்பாட்டுக்கு முரணான பௌத்த சமயக் கொள்கைகள் காணப்பட்டமை காரணமாயிருக்கலாம். புத்தரின் காலத்திய சத்திரியர்கள் பற்றிய ஆராய்ச்சிகளை மேற்கொண்ட P.C.முகர்ஜி, ராகுல் சங்கிரித்யயான், ஹரிநந்தன் பாண்டே, ராஜ்பாலி பாண்டே, ரகுநாத் சந்த் கௌசிக், திரிபட்காச்சாரியா மகோபாத்யாய பிட்சு புத்தமித்திரா மற்றும் குமார் சுரேஷ் சிங் போன்ற வரலாற்றியலாளர்களின் கருத்துப்படி கோரக்பூர், டியோரியா, குசிநகர் மற்றும் அதனைச் சூழவுள்ள உத்திரப்பிரதேச மாநிலத்தின் மாவட்டங்களில் வாழும் தற்கால சந்தவார வம்சத்தினர், குசினாராவின் மல்லர்கள், ராமாக்கிரமாவின் கோலியர்கள், கபிலவஸ்துவின் சாக்கியர்கள், பிப்பலிவானவின் மௌரியர்கள் போன்ற பண்டைய சந்தாக்ரா சத்திரியர்களின் வழிவந்தவர்கள் எனக் கருதப்படுகின்றனர்.
# மல்லம்

## பார்க்க

- மல்ல அரசு
- ஆமூர் மல்லன் சங்ககால மன்னன்
- மகாஜனபதம்
- மல்ல அரசு
- கண சங்கம்
- கோலியர்
# திராங்கானு

**திராங்கானு** (மலாய்: *Terengganu* அல்லது *Tranung*; ஆங்கிலம்: *Terengganu*; சீனம்: *登嘉楼* ஜாவி: ترڠݢانو) என்பது மலேசியாவின் சுல்தானக அரசியலமைப்பைக் கொண்ட மாநிலமாகும். திராங்கானு ஆற்றின் முகப்பில் அமைந்து இருக்கும் கடலோர நகரமான கோலா திராங்கானு; மாநிலத்தின் தலைநகரமாகும். அதுவே மாநிலத்தின் மிகப்பெரிய நகரம்; அரசத் தலைநகரமும் ஆகும்.  
பெர்கெந்தியான் தீவு *(Perhentian Islands);* ரெடாங் தீவு *(Redang Island)* போன்ற பல தீவுகள் திராங்கானு மாநிலத்தின் கடற்கரைக்கு அருகில் அமைந்து உள்ளன. உலகளாவிய நிலையில் புகழ்பெற்ற சுற்றுலாத் தலங்களாக விளங்குகின்றன.
# திராங்கானு

## சொற்பிறப்பியல்

"திராங்கானு" எனும் பெயரின் தோற்றம் குறித்துப் பல கோட்பாடுகள் உள்ளன. ***திராங்*** ***கானு*** (மலாய்: *Tereng Ganu*) என்றால் 'பிரகாசமான வானவில்' என்று பெயரின் தோற்றம் குறித்து ஒரு கோட்பாடு கூறுகிறது.  
திராங்கானுவின் ஒன்பதாவது சுல்தான் பகிண்டா ஓமார் *(Baginda Omar)* என்பவரால் கூறப் பட்டதாக மற்றொரு கதையும் உள்ளது. முன்பு காலத்தில் பகாங்கில் இருந்து வேட்டையாடும் குழு ஒன்று இப்போதைய தெற்கு திராங்கானு பகுதியில் சுற்றித் திரிந்து வேட்டையாடுவது வழக்கம்.
# திராங்கானு

## சொற்பிறப்பியல்

### பெரிய விலங்கின் கோரைப் பல்

அப்போது ஒரு தடவை ஒரு பெரிய விலங்கின் கோரைப் பல் தரையில் கிடப்பதைப் பார்த்து இருக்கிறார்கள். அந்தக் கோரைப் பல் எந்த விலங்குக்குச் சொந்தமானது என்று தெரியாமல், *டாரிங்* *அனு* (மலாய்: *Taring Anu*) என்று கூறி இருக்கிறார்கள்.
# திராங்கானு

## வரலாறு

தென் சீனக் கடல் கரைப் பகுதியில் திராங்கானுவின் அமைவிடம் உள்ளது. அந்த வகையில் பழங்காலத்தில் இருந்தே அங்கு வர்த்தகப் பாதைகள் இருந்து உள்ளன. இப்போது திராங்கானு இருக்கும் பகுதியில், 6-ஆம் நூற்றாண்டின் முற்பகுதியில் சீன வணிகர்கள் மற்றும் கடலோடிகளால் எழுதப்பட்ட அறிக்கைகள் கிடைத்து உள்ளன.  
மற்ற மலாய் மாநிலங்களைப் போலவே, இஸ்லாம் வருவதற்கு நூற்றுக் கணக்கான ஆண்டுகளுக்கு முன்பு திராங்கானுவில் இந்து - பௌத்தக் கலாசாரம் கடைப்பிடிக்கப்பட்டு உள்ளது.  
அத்துடன் ஆன்மவாதப் பாரம்பரிய நம்பிக்கைகளும் கடைப்பிடிக்கப்பட்டு உள்ளன. ஸ்ரீ விஜய பேரரசின் செல்வாக்கின் கீழ், திராங்கானு அரசு, மஜபாகித் பேரரசு, கெமர் பேரரசு மற்றும் குறிப்பாக சீனர்களுடன் விரிவான அளவில் வர்த்தகம் செய்து வந்து உள்ளது. இந்தத் தான்-தான் அரசு திராங்கானு நிலப்பகுதிக்கு உட்பட்ட ஓர் இடத்தில் அமைந்து இருந்ததாகவும் கூறப் படுகிறது.  
சீனாவின் சுயி அரசமரபு வீழ்ச்சி அடைந்த பின்னர், தீபகற்ப மலேசியாவின் கிழக்குக் கரையில் இருந்த அந்தத் தான்-தான் அரசு; அந்தக் காலக் கட்டத்தில் சீனாவை ஆட்சி செய்த தாங் அரச மரபுக்குத் *(Tang dynasty)* திறை செலுத்தியது.  
அந்தப் போட்டியில் மலாக்கா வெற்றி பெற்றது. அதன் பின்னர் திராங்கானு நிலப்பகுதி, மலாக்கா சுல்தானகத்தின் கட்டுப்பாட்டுக்குள் வந்தது. 1511ல் மலாக்கா போர்த்துக்கீசியயரால் தோற்கடிக்கப் பட்டதும்; புதிதாக உருவான ஜொகூர் சுல்தானகம் *(Sultanate of Johor),* திரங்கானு உள்ளிட்ட முன்னைய மலாக்கா சுல்தானகத்தின் பல ஆட்சிப் பகுதிகளைத் தன் செல்வாக்கிற்குள் கொண்டு வந்தது.  
அந்த வகையில் 17-ஆம் நூற்றாண்டின் முற்பகுதியில் சில காலம் திராங்கானு, அச்சே சுல்தானகத்தின் *(Aceh Sultanate)* கட்டுப்பாட்டுக்குள் இருந்தது. ஆனாலும், அதே அந்த 17-ஆம் நூற்றாண்டின் பிற்பகுதியில் ஜொகூர் சுல்தானகம் மீண்டும் திராங்கானு மீது தன் செல்வாக்கை நிலைநிறுத்திக் கொண்டது.
# திராங்கானு

## வரலாறு

### திரங்கானு சுல்தானகம்

தற்போதைய திரங்கானு சுல்தானகம் 1708-ஆம் ஆண்டில் நிறுவப்பட்டது.இதன் முதலாவது சுல்தான்: முதலாவது சைனல் ஆப்தீன் (*Sultan Zainal Abidin I*) தன்னுடைய ஆட்சிப் பீடத்தை கோலா பெராங்கில் நிறுவினார். பின்னர் சில தடவைகள் தன் ஆட்சிப் பீட இடங்களை மாற்றினார். பின்னர், இறுதியாக கோலா திராங்கானுவில் உள்ள புக்கிட் கிளேடாங் (*Bukit Keledang*) எனும் இடத்திற்கு அருகில் நிறுவினார்.  
18-ஆம் நூற்றாண்டில் கோலா திராங்கானு ஒரு சிறிய நகரமாக இருந்தது. அந்த நகரத்தைச் சுற்றி ஆயிரம் வீடுகள் பரவி இருந்தன எனச் சொல்லப்பட்டது. அக்காலத்தில் ஏற்கனவே சீனர்கள் கோலா திராங்கானுவில் காணப் பட்டனர். அந்தக் கட்டத்தில் கோலா திராங்கானு நகரின் மக்கள் தொகையில் அரைப் பங்கினர் சீனர்கள். அவர்கள் வேளாண்மையிலும், வணிகத்திலும் ஈடுபட்டு இருந்தனர்.  
1831-ஆம் ஆண்டில் சுல்தான் தாவூத் (*Sultan Daud*) இறந்த பின்னர் தெங்கு மன்சூர் (*Tengku Mansur*), தெங்கு ஓமார் (*Tengku Omar*) ஆகியோரிடையே வாரிசுரிமைப் போட்டி ஏற்பட்டு உள்நாட்டுப் போராக வெடித்தது.
# திராங்கானு

## வரலாறு

### சுல்தான் ஓமார்

அப்போது தெங்கு ஓமார் புக்கிட் புத்திரி (*Bukit Puteri*) எனும் இடத்தில் இருந்தார். தெங்கு மன்சூர் பாலிக் புக்கிட் (*Balik Bukit*) எனும் இடத்தில் இருந்தார். இறுதியில் தெங்கு ஓமார் தோல்வியுற்று கோலா திரங்கானுவை விட்டுத் தப்பியோடினார்.  
தெங்கு மன்சூர், சுல்தான் இரண்டாவது மன்சூர் (*Sultan Mansur II*) என்னும் பெயரில் அடுத்த சுல்தானானார். 1837-ஆம் ஆண்டில் சுல்தான் மன்சூர் இறக்கவே அவரின் மகன் சுல்தான் முகமத் என்னும் பெயரில் ஆட்சிப் பொறுப்பை ஏற்றார்.  
1839-ஆம் ஆண்டில் படையுடன் திராங்கானுவுக்குத் திரும்பிய தெங்கு ஓமார், சுல்தான் முகமத்தைத் தோற்கடித்து சுல்தான் ஓமார் என்னும் பெயரில் முடி சூடிக் கொண்டார்.
# திராங்கானு

## வரலாறு

### திராங்கானு கல்வெட்டு

உலு திராங்கானு மாவட்டத்தின் தலைநகரான கோலா பேராங்கில் *(Kuala Berang)* ஓர் அரேபியக் கல்வெட்டு கண்டுபிடிக்கப்பட்டது. அதற்கு திராங்கானு கல்வெட்டு *(Terengganu Inscription Stone)* என்று பெயர். 1303-ஆம் ஆண்டு கல்வெட்டு.  
அந்தக் கல்வெட்டின் சான்றுகளின்படி, இஸ்லாம் சமயத்தைப் பின்பற்றிய முதல் மலாய் மாநிலம் திராங்கானு என அறியப்படுகிறது. திராங்கானு ஒரு காலக் கட்டத்தில் மலாக்காவின் ஆளுமை மாநிலமாக இருந்தது. ஜொகூர் சுல்தானகத்தின் தோற்றத்திற்குப் பின்னர், திரங்கானு தன் சுயாட்சியைக் கணிசமான அளவிற்குத் தக்க வைத்துக் கொண்டது.
# திராங்கானு

## வரலாறு

### திராங்கானுவின் முதல் சுல்தான் துன் சைனல் ஆபிதீன்

1724-இல் திராங்கானு ஒரு சுதந்திரமான சுல்தானாகமாக உருவெடுத்தது. முதல் சுல்தான் துன் சைனல் ஆபிதீன். இவர் முன்னாள் ஜொகூர் சுல்தானின் தம்பி. 18-ஆம் நூற்றாண்டில் திராங்கானு அரசியலில் ஜொகூர் வலுவான தாக்கத்தை ஏற்படுத்தியது.  
19-ஆம் நூற்றாண்டில், தாய்லாந்தின் இரத்தனகோசின் இராச்சியத்தின் *(Rattanakosin Kingdom)* ஓர் அடிமை மாநிலமாக திராங்கானு மாறியது, மேலும் ஒவ்வொரு ஆண்டும் பூங்கா மாஸ் என்று அழைக்கப்படும் கப்பம் கட்டியது.
# திராங்கானு

## வரலாறு

### சுல்தான் உமார் ரியாத் ஷாவின் சிறப்பான ஆட்சி

இது சுல்தான் உமார் ரியாத் ஷாவின் *(Sultan Omar Riayat Shah)* ஆட்சியின் கீழ் நிகழ்ந்தது. இருப்பினும் இவர் திராங்கானுவில் வர்த்தகம் மற்றும் நிலையான அரசாங்கத்தை மேம்படுத்திய ஒரு பக்தியுள்ள ஆட்சியாளர் என நினைவு கூரப்படுகிறார். தாய்லாந்து ஆட்சியின் கீழ், திராங்கானு செழித்து வளர்ந்தது.  
1909-ஆம் ஆண்டின் ஆங்கிலோ - சயாமிய உடன்படிக்கையின்படி திராங்கானு மீதான அதிகாரம் சயாமில் இருந்து பெரும் பிரித்தானியாவுக்கு மாற்றப்பட்டது. 1919-இல் திராங்கானு சுல்தானுக்கு ஒரு பிரித்தானிய ஆலோசகர் நியமிக்கப்பட்டார்.  
மேலும் திராங்கானு கூட்டாட்சி இல்லாத மலாய் மாநிலங்களில் ஒன்றாகவும் மாறியது. இந்த நடவடிக்கை உள்நாட்டில் நல்ல வரவேற்பைப் பெறவில்லை. அதனால் மக்கலிடையே அதிருப்தி. 1928-இல் மக்கள் எழுச்சியை ஒடுக்க ஆங்கிலேயர்கள் இராணுவ பலத்தைப் பயன்படுத்தினார்கள்.
# திராங்கானு

## வரலாறு

### இரண்டாம் உலகப் போரிப் போது திராங்கானு

1939-ஆம் ஆண்டில் சயாம் நாடு என்பது தாய்லாந்து நாடு என மறுபெயரிடப்பட்டது. இரண்டாம் உலகப் போரின் போது, ஜப்பான் திராங்கானுவை ஆக்கிரமித்தது. அடுத்தக் கட்டமாக, கிளாந்தான், கெடா மற்றும் பெர்லிஸ் ஆகிய மாநிலங்களுடன் திராங்கானுவும் சயாம் ஆட்சிக்கு மாற்றம் செய்யப் பட்டது.  
இரண்டாம் உலகப் போரில், ஜப்பானின் தோல்விக்குப் பிறகு, மலாய் மாநிலங்களின் மீதான பிரித்தானிய கட்டுப்பாடு மீண்டும் நிறுவப்பட்டது. 1948-ஆம் ஆண்டில் திராங்கானு மலாயா கூட்டமைப்பில் உறுப்பியம் பெற்றது.  
பின்னர் 1957-ஆம் ஆண்டில் மலாயாவின் ஒரு மாநிலமானது. 1963-ஆம் ஆண்டில் மலாயா என்பது மலேசியா என உருவகம் பெற்றது. தற்சமயம் மலேசியா கூட்டமைப்பில் ஓர் உறுப்பினராக உள்ளது.
# திராங்கானு

## வரலாறு

### திராங்கானுவில் இஸ்லாமியக் கட்சி

பாரிசான் நேசனல் கூட்டணியின் பல பத்தாண்டுகள் கால ஆட்சியைத் தொடர்ந்து, 1999-ஆம் ஆண்டில் மலேசிய இஸ்லாமிய கட்சி (பாஸ்) ஆட்சிக்கு வந்தது. மலேசியாவில் இஸ்லாமியக் கட்சி, முதலாவதாக கிளாந்தான் மாநிலத்தைக் கைப்பற்றி ஆட்சி செய்தது. இரண்டாவது மாநிலமாகத் திராங்கானுவைக் கைப்பற்றியது  
2004 மலேசியப் பொதுத் தேர்தலில் பாரிசான் நேசனல் அரசாங்கம் மீண்டும் திராங்கானுவைக் கைப்பற்றியது. 2018 மலேசியப் பொதுத் தேர்தல் வரை திராங்கானு மாநிலத்தை பாரிசான் நேசனல் தொடர்ந்து ஆட்சி செய்தது. இன்றும் தொடர்கிறது.
# திராங்கானு

## நிலவியல்

திராங்கானு மாநிலம் தீபகற்ப மலேசியாவின் கிழக்குப் பகுதியில் அமைந்து உள்ளது. வடமேற்கில் கிளாந்தான், தென்மேற்கில் பகாங் மற்றும் கிழக்கில் தென் சீனக் கடல் எல்லைகளாக உள்ளன.  
பெர்கெந்தியான் தீவு; ரெடாங் தீவு; கப்பாஸ் தீவு போன்ற பல தீவுகள் திராங்கானு மாநிலத்தின் ஒரு பகுதியாக உள்ளன. மாநிலத்தின் மொத்த பரப்பளவு ..
# திராங்கானு

## மக்கள் தொகையியல்

2010-ஆம் ஆண்டில் திராங்கானுவின் மக்கள் தொகை 1,015,776. 2015-ஆம் ஆண்டில் 1,153,500 ஆக அதிகரித்து உள்ளது. 2006—ஆம் ஆண்டில், மலாய்க்காரர்கள் மக்கள் தொகை 94.7%; சீனர்கள், 2.6%; இந்தியர்கள் 0.2% மற்றும் பிற இனக்குழுக்கள் 2.4%. 2010-ஆம் ஆண்டு மக்கள் தொகை கணக்கெடுப்பின்படி, திராங்கானுவின் இன அமைப்பு 97% பூமிபுத்திரர்கள்; 2.6% சீனர்கள்; 0.2% இந்தியர்கள்; மற்றும் 0.1% மற்றவர்கள்.
# திராங்கானு

## மக்கள் தொகையியல்

### திராங்கானு இந்தியர்கள்

திராங்கானுவில் உள்ள இந்தியர்கள் பெரும்பாலும் தமிழர்கள். பெரும்பான்மையினர் இந்து மதத்தைப் பின்பற்றுபவர்கள். இருப்பினும் சிறுபான்மையினர் இஸ்லாத்தையும் பின்பற்றுகிறார்கள். சீனர்களைப் போலவே, திராங்கானுவில் உள்ள இந்தியர்ச் சமூகமும் தனிச் சமூகமாகத் தனித்து வாழ்கின்றது.  
இந்தியர்கள் பலர் தமிழ் மொழி, மலாய் மொழி, ஆங்கில மொழி, மற்றும் உள்ளூர்த் திராங்கானு மலாய் மொழியில் மிகச் சரளமாக பேசுகிறார்கள்.  
திராங்கானுவில் உள்ள பெரும்பாலான இந்தியர்கள் கோலா திராங்கானு போன்ற நகர்ப் புறங்களில் வாழ்கின்றனர். திராங்கானுவில் மிகக் குறைந்த எண்ணிக்கையிலான மலையாளி வம்சாவழியினரும் உள்ளனர்.
# திராங்கானு

## மக்கள் தொகையியல்

### திராங்கானு மாநிலத்தில் இந்துக் கோயில்கள்

திராங்கானு மாநிலத்தில் மொத்தம் ஐந்து இந்துக் கோயில்கள் உள்ளன.  
- ஸ்ரீ மகா மாரியம்மன் கோயில், கெமாமான் *(Sri Maha Mariamman Temple)*
- ஸ்ரீ காளி யுக துர்கா லட்சுமி அம்மன் கோயில், *(Sri Kaliyuga Durga Lakshmi Amman Temple).*
- ஸ்ரீ சூல அம்மன் கோயில், கோலா திராங்கானு *(Sri Soola Amman Temple)*
- ஸ்ரீ மகா மாரியம்மன், கெமாமான் *(Sri Maha Mariamman)*
- ஸ்ரீ மகா தட்சணகாளி கோயில் ஜபோர், கெமாமான் *(Sri Maha Dakshanakali Temple)*  
கோலா திராங்கானுவில் இரண்டு இந்துக் கோயில்கள் உள்ளன. அவற்றில் பெரிய இந்துக் கோயில் ஸ்ரீ கலியுக துர்கா இலட்சுமி அம்மன் கோயில். திராங்கானு மாநிலத்தின் தலைநகர் கோலா திராங்கானுவில், ஜாலான் செரோங் லஞ்சாட் எனும் சாலையில் அமைந்து உள்ளது.  
இந்தக் கோயிலை, கோலா திராங்கானு துர்கா அறக்கட்டளை நடத்துகிறது. 1975-ஆம் ஆண்டில் துர்கா அறக்கட்டளை; கல்வி, நலன் மற்றும் தொண்டு நிகழ்ச்சிகளுக்காகவும், இந்துக் கோயில் பராமரிப்புகளுக்காகவும் நிறுவப்பட்டது. 2011-ஆம் ஆண்டில் இந்தக் கோயில் புதுப்பிக்கப்பட்டது.  
| **<big>திராங்கானுவின் நிர்வாகப் பிரிவுகள்</big>** |  |
| --- | --- |
| குறிப்பு: கோலா திராங்கானு நகர சபையின் அதிகார வரம்பிற்கு உட்பட்ட கோலா நெருஸ் மற்றும் கோலா திராங்கானுவைத் தவிர மற்ற பெரும்பாலான மாவட்டங்கள் ஒரே உள்ளூர் அரசாங்கத்தைக் கொண்டு உள்ளன. | } |
# யெல்ன்யா தாக்குதல்

**யெல்னயா தாக்குதல்** (*Yelnya Offensive*) 1941 இல் இரண்டாம் உலகப் போரின் கிழக்குப் போர்முனையில் நிகழ்ந்தது. இது சோவியத் ஒன்றியத்தின் மீது ஜெர்மானியப் படையெடுப்பான பர்பரோசா நடவடிக்கையின் பகுதியாகும். இதில் சோவியத் படைகள் வெற்றி பெற்றன.  
ஆகஸ்ட் 5ம் தேதி முடிவடைந்திருந்த ஸ்மோலென்ஸ்க் சண்டையில் ஜெர்மானியப் படைகள் யெல்னயா நகரைக் கைப்பற்றி அதனைச் சுற்றி ஒரு வீக்கப்பகுதியை (salient) உருவாக்கியிருந்தன. அதனைத் தளமாகப் பயன்படுத்தி மாஸ்கோ நகரைத் தாக்கத் திட்டமிட்டிருந்தன. இதனை முறியடிக்க ஆகஸ்ட் 30ம் தேதி மார்ஷல் கிரகோரி சூக்கோவ் தலைமையிலான சோவியத் 24வது ஆர்மி யெல்னயா வீக்கப்பகுதியைத் தாக்கியது. செப்டம்பர் 3ம் தேதி யெல்னயாவிலிருந்த ஜெர்மானியப் படைப்பிரிவுகள் பின்வாங்கத் தொடங்கின. செப்டம்பர் 8ம் தேதி வரை தொடர்ந்து முன்னேறிய சோவியத் படைகள் யெல்னயா வீக்கப்பகுதியை முழுமையாகக் கைப்பற்றின. பர்பரோசா நடவடிக்கையில் ஜெர்மானியப் படைகளுக்கு எதிராக சோவியத் படைகளுக்குக் கிட்டிய முதல் பெருவெற்றியாக இத்தாக்குதல் அமைந்தது.
# நிணநீர் பைலேரியாசிசு

சேர்ந்த ஓர் ஆணின் ஊதிப் பெருத்துள்ள விரைப்பை]]
படம். பொதுவாக ஆண் நுண்புழு 40 மிமீ நீளமும், 100 மைக்ரோ மீட்டர் குறுக்களவும் கொண்டது. பெண்புழு 6 முதல் 10 மிமீ நீளமும் 300 மைக்ரோ மீட்டர் குறுக்களவும் கொண்டது]]  
**யானைக்கால் நோய்** (Elephantiasis) தோலும், அதன் கீழே உள்ள திசுக்களும், குறிப்பாக கால்களும், ஆண் இனப்பெருக்க உறுப்பும் மிகவும் தடிப்பாகிவிடும் ஒரு நோயாகும். சில நோயாளிகளில் இந்நோயானது, சில உடல் உறுப்புகளை (உதாரணமாக, விரைப்பை) கூடைப்பந்து அளவிற்கு ஊதிப் பெருக்கச் செய்துவிடும். இது ஃபைலேரியா (Filaria) என்னும் நுண்புழுவாலும், ஃபைலேரியா போன்ற ஒட்டுண்ணிகள் இல்லாமலும் ஏற்படும் நோயாகும். இந்நோய், இழை (நூல்) போன்ற நுண்ணிய ஒட்டுண்ணிப் புழுக்கள் கொசுக்களால் பரவுவதன் மூலம் மனிதர்களுக்கு ஏற்படுகிறது. இது காலைத் தவிர பிற பகுதிகளையும் கூடக் தாக்கும். ஆனால் பெரும்பாலும் நிணநீர் மண்டலத்தின் (lymphatic system) வழியே காலைத் தாக்குவதால் கால் ஊதிப்பெருத்து யானையின் கால் போல் தோற்றம் தருவதால் யானைக்கால் நோய் எனப் பெயர் பெற்றது. இந்தியாவில் கியுலக்ஸ் என்ற வகையான கொசுக்கள் கடிப்பதால் யானைக்கால் நோய் பரவுகிறது.
# நிணநீர் பைலேரியாசிசு

## தொற்றுநோயியல்

ஆப்பிரிக்கா, ஆசியா, மத்திய அமெரிக்கா, கரீபியன் மற்றும் தென் அமெரிக்கா மற்றும் சில பசிபிக் தீவு நாடுகளில் வெப்பமண்டல மற்றும் மிதவெப்ப மண்டல பகுதிகளில் நிணநீர் பைலேரியாசிசு அதிக அளவில் காணப்படுகிறது. நிணநீர் பைலேரியாசிசால் ஏற்படும் யானைக்கால் நோய் உலகில் நிரந்தர இயலாமைக்கான பொதுவான காரணங்களில் ஒன்றாகும். 2018ஆம் ஆண்டு நிலவரப்படி, 51 மில்லியன் மக்கள் நிணநீர் பைலேரியாசிசினால் பாதிக்கப்பட்டுள்ளனர். 50 நாடுகளில் குறைந்தது 863 மில்லியன் மக்கள் தொற்று பரவுவதைத் தடுக்க தடுப்பு வேதிச்சிகிச்சை தேவைப்படும் பகுதிகளில் வாழ்கின்றனர். 2022ஆம் ஆண்டளவில், பாதிப்பு 40 மில்லியனாகக் குறைந்துள்ளது, மேலும் இந்த நோய் 47 நாடுகளில் காணப்படுகிறது. தற்பொழுது நோய்த் தொற்று குறைந்ததற்கன காரணமாக நிணநீர் பைலேரியாசிசை அகற்றுவதற்கான உலக சுகாதார நிறுவனத்தின் உலகளாவிய நேரடித் திட்டத்தின் பயன்பாடாகும்.  
உலகம் முழுவதிலும் 90% நிணநீர் பைலேரியாசிசு ஏற்படக் காரணமாக *வூ. பான்கிராப்டி* உள்ளது. *ப்ரூஜியா மலாய்* எஞ்சிய பெரும்பாலான நிகழ்வுகளை ஏற்படுத்துகிறது. *ப்ரூஜியா திமோரி* அரிய காரணியாக உள்ளது.  
போடோகோனியோசிசு பாதிப்பு உள்ள பகுதிகளில், பாதிப்பு 5% அல்லது அதற்கும் அதிகமாக இருக்கலாம். நிணநீர் பைலேரியாசிசு பரவக்கூடிய சமூகங்களில், 10% பெண்கள் வீங்கிய மூட்டுகளால் பாதிக்கப்படலாம், மேலும் 50% ஆண்கள் பிறப்புறுப்புகளை சிதைக்கும் அறிகுறிகளை கொண்டிருக்கலாம்.